
Контрольно –измерительные материалы по  родному (татарскому) языку 
на 2022-2023учебный год

6 класс
Контроль диктант «Туган ягым – гөлләр иле»  
Безнең туган як басуларында төрле иген үсә. Ныклабрак карасаң, һәр үсемлекнең үз төсе бар икән. Әнә сап-сары чәчәк аткан көнбагыш басулары. Караңгы төндәге электр утларын хәтерләтә алар. Менә монда җитен кыры зәп-зәңгәр чәчәктә утыра. Ә карабодай басуына таба атласаң, иксез-чиксез аклык күзләрне иркәли. Менә шулай бөтен басу чәчәк ата бездә. Басулар гына түгел, бакчалар да шау чәчәктә. (61 сүз) И.Хәкимовадан.

Контроль изложение  «Муса турында»   (подготовка к ОГЭ)
Мостафа авылы бик матур елга буенда урнашкан. Ул кечкенә генә елга шактый тирән һәм балыклы. Муса бала чакта буш вакытларын шул елга буенда үткәрергә ярата иде. Мин аның белән балыкка йөри идем. Кармакларны, әкрен генә, суга салабыз, калкавычларны күзәтеп утырабыз. Менә беренче балыкны Муса тартып чыгара. Аның турында кызыклы берәр нәрсә әйтмичә калмый иде ул. Бу юлы да ярда ялтырап яткан кызылканат әллә нинди маҗараларга очраган икән. Муса табигатьне бик ярата иде. Без бик еш кына тегермәнгә бара торган идек. Тегермән буасының суы мөлдерәмә тулы. Як-якта куе әрәмәлек.Елга яры буйлап исәпсез-хисапсыз чәчәкләр белән бизәлгән болынлык сузылып китә. Аннан үзенә бертөрле матурлыкка төрелгән урман күренеп тора.Муса шул гүзәллеккә сокланып карый. Аннан куен дәфтәрен чыгара, шушы бай табигать күренешен кәгазьгә төшерә. (124 сүз) “Җәлил турындагы истәлекләр” җыентыгыннан.

План
1. Муса балык тотарга ярата иде.
2. Беренче балыкны ул тартып чыгара.
3. Табигать гүзәллеген кәгазьгә төшерә.

Контроль диктант  «Кошларның файдасы» (читательская грамотность)
Җир шарында сигез мең алты йөзләп төр кош очрый. Безнең җәй республикада исә көннәрендә ике йөзләп төрдән артыграк, ә кышын кырыклап төр кошны очратырга була.        Табигатьне саклауда безгә кошлар зур ярдәм күрсәтәләр. Бер песнәк җәйнең бер көнендә алты йөзләп зарарлы бөҗәк ашый. Бер сыерчык гаиләсе бер көндә дүрт йөзләп корткычны бетерә. Күке җәй буе ике йөз җитмеш меңләп эре кортны һәм май коңгызын ашый. Карлыгачлар җәй көне миллионлаган зарарлы бөҗәкләрне юкка чыгара. (72 сүз) (“Мәгариф”)

Бирем: Табигатьне саклауда безгә кошлар зур ярдәм күрсәтәләр. Җөмләдә әйтелгән фикерне исбатлагыз, тормыштан мисаллар китерегез. 
Контроль изложение  «Эш үткәч үкенүдән файда юк» (подготовка к ОГЭ)
Матур җәй көне иде. Бик тын. Яфрак та селкенми. Әагач ботакларында төрле кошлар сайрый. Марат берүзе бакчада йөри. Ул күлмәк итәгенә вак ташлар җыйган. Әле бер, әле икенче агач янына барып, таш ата, кошларны куркыта. Тидерә алмавына эче поша.
Менә бер кош аның баш очыннан ук очып үтте. Ерак түгелюл өстенә барып төште. Марат аңа төзәп торды да бер таш атып җибәрде.
Таш туп-туры кошчыкның башына барып тиде. Кошчык шунда ук егылды. Ул тиз генә кошчык янына йөгереп барды. Аның урман чикләвеге зурлыгындагы башыннан бер генә тамчы кан тамган иде. Ә нәни томшыгыннан агачларны корыта торган яфрак корты күренеп тора.
Шунда агач башыннан бер кош: “Чирик, чирик...”- дип черкелдәп куйды. Бу аның:
-Ай, тәртипсез, әдәпсез малай. Без, кошлар, бөтен кырларны, җиләк- җимеш бакчаларын корткычлардан саклыйбыз. Кешеләргә файда китерәбез. Ә син, таш атып, бер иптәшебезне үтердең!- диюе иде.
Аннан икенче кош чикылдап куйды. Бу аның:
- Син үтергән кошның өч нәни баласы калды. Хәзер инде алар ачтан үләрләр, -диюе иде.
Маратка бик күңелсез булды. Ул үзенең эшенә бик үкенде. Ләкин инде эш үткән иде. (173 сүз) (Г. Лотфидан)

Контроль диктант “Кояш моңаеп байый.” 
Ничек кенә булмасын, һәр көнне кояш үзенә хас бер тантана белән байый. Әмма бу тантанада һәрвакыт ниндидер олы бер сагышның шәүләсе ята. Нинди сагыш икән ул? Мөгаен, аерылышудыр. Һичшиксез,шулайдыр. Чыннан да,аерылышудан да газаплырак сагыш бармы икән бу дөньяда? Бармы икән?
      Кояш, көнозын иркен күктә йөзеп, Җир шарын яктырта, җылыта, аны зөбәрҗәт яшел үсемлекләр белән, аллы –гөлле чәчәкләр белән бизи.Ә аннары? Ә аннары ул, Җир шарын ташлап, каядыр еракка – офык артындагы мохиткә китә. Бата. Югала. Менә шуның өчен,ахрысы, кояш офыкка якынлашкан саен, аерылышу минутлары җитә барган саен, сүрәнләнә, моңаеп кызара башлый. (И.Салаховтан)

Контроль диктант “Урманнарны саклагыз!” (Читательская грамотность)
Кешеләргә иген үстерүдә булышкан өчен кадерле ул урман. Илгә муллык, табигатькә гүзәллек биргәне, күңелләргә хозурлык өстәгәне өчен дә яратабыз без аны.
     Агачлар басуларны салкын һәм коры җилләрдән саклыйлар, җиргә дым тупларга ярдәм итәләр. Су белән җил эрозиясенә каршы да көрәшәләр алар. Иген кырларын урап ала торган полосаларның да файдасы әйтеп бетергесез.
      Урмансыз як сайрар кошларга да бик ярлы була бит әле ул. Ә без һәр язның сандугачлар белән килүен яратабыз. Шуңа күрә урманнарны саклагыз! (76 сүз.)
                                                                                                                                                 Бирем: текстның темасын билгеләгез.

7 нче сыйныф
         Контроль изложение «Балачак истәлекләреннән.» (подготовка к ОГЭ) 
      Абый мәче белән этне дә төрле һөнәрләргә өйрәтә.
      Актырнак атлы этебез бар. Ялтырап торган куе йонлы, ак тырнаклы эт. Абый аны бик ярата. Ишегалдына чыкса, гел шуның белән уйный. Эт, аны күрү белән атылып, чабып килә дә аның янында бөтерелергә, сикергәләргә тотына, кулын ялаштыргалап ала, ә кайчак, алгы аякларын абыйның күкрәгенә куеп, битен дә ялый. Абый, башыннан мескен бүреген салып, каерылып, аны бер читкә ыргыта. Актырнак шундук, атылып барып, бүрекне алып килеп бирә. Шуннан соң абый кулын кесәсенә тыга, нәрсәдер эзләгән сыман була. Эт, моны күргәч, алгы аякларын күтәреп, арткы аякларына баса, колакларын торгыза, күзләре уттай яна. Шатлыгыннан бер-ике тапкыр өреп тә куя. Абый аңа ипи кисәге яисә берәр сөяк бирә. Ипине эт шундук чәйнәп йота да, тагын бирмәсме икән дип, койрыгын селкеп, карап тора, ә сөякне бер читкә алып китеп кимерә. Кыш көннәрендә абый аны җигеп тә йөри. Тау шуа торган чанага җигә ул аны. Актырнак, абыйны тартып, ишегалдының бер башыннан икенче башына чаба. Без дә, бала-чагалар, аның артыннан калышмаска тырышып, йөгерәбез. Яхшы ул безнең абый, утырта, чанасын кызганмый. Рәхәт тә соң этле чанага утырып йөрүе! 
      Миңа, барыннан да бигрәк, мәчебезнең “кар көрәргә чыгуы” ошый.  Мин аның бу һөнәрен һәрвакыт бик кызыксынып карап торам, көләм. (200 сүз )А. Шамовтан.


Контроль диктант «Һәр йөрәктә-Тукай моңы.» (Читательская грамотность)
     Бүген без барыбыз да чиксез горурлык хисләре белән сөекле шагыйребезнең шигырьләрен кабатлыйбыз. Апрель кояшы үзе дә безнең бу бәйрәмебезгә килгән, якты нурларын тагын да юмартрак  итеп өләшә. Шул кояш нурларына коенып, меңнәрчә балалар, тере чәчәкләр тотып, аның һәйкәле янына юнәлә. Аларның мөлаем, якты карашлары шагыйрьгә төбәлгән. Һәр йөрәктә-Тукай моңы, Тукай рухы!
     Шагыйрьнең үз йөрәгендә дә сөйгән халкы һәм балалар иде. Язмышның салкын, ачы җилләре җанын өшетеп искән чагында да ул, балаларның бәхетле көннәре туачагына ышанып, күңеленә җылы тапты. Алар турында кайгыртты, үзенең ихлас шигырьләрен һәм җырларын балаларга бүләк итте. (89 сүз)   (“Сабантуй” газетасыннан)  
 
Бирем: Һәр йөрәктә-Тукай моңы, Тукай рухы! Бу юлларда әйтелгән фикерне сез ничек аңлыйсыз?    

                                                                                        
8 нче сыйныф
Контроль диктант «Кояш нурлары» (Читательская грамотность)
Матур кояш. Иртә белән кызарып, күк йөзенә күтәрелде.җир йөзен татлы йокысыннан уятыр өчен, алтын кебек сары нурларын төрле якларга таратты.
Башта бер нур. Очып, сабан тургаеның өстенә төште. Сабан тургае йокысыннан уянды, чыгып күк йөзенә күтәрелде.шуннан матур тавышы белән сайрап җибәрде. Икенче нур татлы йокысындаяткан куян өстенә барып төште. Куян, торып, озын колакларын селкетте. Сикерә-сикерә тугай эченә төшеп, йомшак үләннәрне ашый башлады.
Янә бер нур, очып, тавык кетәгенең эченә кергән иде, өлкән әтәч, күзләрен ачып, канатларын язып гайрәт белән җилпенде, “кикрикүк!” дип кычкырып җибәрде. Тавыклар кунакчаларыннан очышып төштеләр һәм төрле якка җим эзләргә таралдылар. (96 сүз) 
                   
Бирем: текстның темасын билгеләгез.

Контроль изложение «Хезмәткә хөрмәт» (подготовка к ОГЭ)
Икмәк! Бу сүз – ана исеме белән янәшә торырлык олы сүз. Икмәк турында бер генә көн уйламый калган кеше бармы икән дөньяда?!
Чыннан да, шулкадәр мактаулы, олы, шулкадәр изге саналган, йортыбызга бәхет алып килгән икмәкне ихтирам итәбезме без?
           Беркөнне бер танышым белән иртәнге тыныч, бик матур вакытта Аккош күле янындагы яшел алан аша сузылган сукмак буйлап сөйләшә- сөйләшә кайтып киләбез. Юлда анда- монда ташланган икмәк телемнәрен күрдек. Хәтта бер агач төбендә бер бөтен икмәк аунап ята иде. 
         Үзебез дә сизмәстән, шул икмәккә карап туктадык та телсез калган кебек булдык. Шулай рәхимсез ташлап калдырылган шушы изге ипи өчен безгә дә бик уңайсыз булып тоелды. Дөресен әйткәндә, без оялдык. Кемнеңдер бу мәрхәмәтсезлеге өчен без дә җаваплы идек шикелле.
         Бу икмәкне кем ташлаган? Ул рәхимсез бәндәнең исеме ничек? Имзасын язмаган, тамгасын да калдырмаган. Бар, белеп кара. Бәлки, ул, бу минутларда кибеттән тагын икмәк алып, өенә тыныч кына кайтып килә торгандыр.
        Менә шушы кырда трактор җир сөргән, орлык чәчкән,ә хәзер комбайн урып, җыеп, сугып бара. Бу биек арышлар, бу куе бодайлар син әйткәнчә генә үсмиләр шул. Бу җирләргә яңгыр гына яумаган, монда игенченең маңгай тирләре дә тамган. Ә кайбер вакытларда, бәлки, бу кырларны кешенең күз яшьләре дә чылаткандыр. Игенче язын, көзен яңгыр астында калмаганмы? Үзәк өзгеч җилләрдә сызланмаганмы? Монда йокысыз төннәр дә бар, җәфалы көннәр дә бар. Кибеттән икмәк алганда, шул хәлләр исеңә төшсә, бәлки, син ул кешенең хезмәтен аяк астына ташламас идең. Әгәр уйлабрак карасаң, бу җир туфрагы инде мең еллар буена кулдан кулга күчеп килгән. Бу җирләрдә кояш җылысы гына түгел, йөрәк җылысы да калган.
        Шулай да беркая да язылмаган закон бар. Икмәккә- ихтирам, кешегә- мәхәббәт! Бу сүзләр йөрәктә яши. Шуңа күрә дә алар тормыш законы дип аталырга хаклы. Бу законны үтәү- һәркемнең изге бурычы.
        Икмәк- кешенең бөек хезмәте дә, горурлыгы да. Син бу хакта да оныткансың... (292 сүз)    ( Н. Дәүли) (З.Н. Хәбибуллина, И.Г. Гыйләҗев. Изложениеләр җыентыгы. Казан, “Мәгариф”, 2003,97-98 битләр).
                                                                                      
9 нчы сыйныф
Контроль диктант «Дару үләннәре»  (Читательская грамотность)
Энҗе чәчәк һәм аның җимеше, женьшень, валериан һәм аларның тамырлары, сары һәм зәңгәр мәтрүшкә, кара бөтнек, эт тигәнәге, ярмабаш – болар барысы да дару үләннәре. Алар кешеләргә авыруларны җиңәргә булышалар. Кара бөтнекне плантацияләрдә үстерәләр. Бөтнек маеның төп өлеше булган ментол, әлбәттә, теш порошогына тәмле ис    бирә.
    Мөгаен, күргәнегез дә бардыр, энҗе чәчәк – урманда, валериан аланнарда һәм дымсу болыннарда үсә. Ә менә болында, барыбызга билгеле булганча, адым саен шифалы үләннәр – сары мәтрүшкә, кызылбаш, ярмабаш, андыз үсә. Дару үләннәрен аяз көнне, чык кипкәч җыялар һәм күләгәдә киптерәләр.
    Энҗе чәчәк зур агачлар күләгәсендә, куе үлән арасындаүсә. Аннан йөрәк авыруларын дәвалау       өчен дару ясыйлар. (100 сүз)

Бирем: текстның төп фикерен ачыклагыз?

Контроль изложение  «Кем җырлады?»   (подготовка к ОГЭ)
Ватан сугышының дәһшәтле көннәреннән берсе иде.
Көзге караңгы төндә кечкенә генә җимерек станциядә ике эшелон очрашып, янәшә туктадылар. Боларның берсе тылдан фронтка яңа хәрби часть алып баручы эшелон, икенчесе фронттан тылга яралылар төяп кайтучы санитар поезды иде.
Теплушкаларның берсендә түбәнге сәкедә каты яралы яшь лейтенант – татар егете ята. Егетнең хәле авыр. Уң аягы аның тездән югары киселгән, ә санитар поезды юлга чыккач, аңарда гангрена башланды. Менә бер тәүлек инде ул, ни йоклый, ни уяна алмыйча, ярым һушын югалткан хәлдә ята. Вакыт-вакыт ул аңына  килә, шул чакта авыр газаптан талган күзләрен ача, янында  басып торган ак халатлы шәфкать туташын күрә, аның салкын кулын  маңгаенда тоя. Бер мәлгә егет үзен җиңеләеп киткәндәй хис итә, хәтта уң аягы бар, ул кычыта кебек тоела аңа... Ләкин бу хәл озакка бармый.
Бу кечкенә станциягә килеп туктагач, күпмедер вакыттан соң, егет тагын бер мәлгә һушына килде…
...Әллә шул чакта, әллә чак кына соңрак, егетнең колагына каяндыр җыр ишетелде. Татарча җыр!.. Егет, өне катып, тынып калды. Нәрсә ишетә ул, кемне ишетә? Йа Хода, аның Таһирәсе җырлый  түгелме соң?
   	Искиткеч таныш, якын тавышны  ишетеп, беренче тирән тетрәнүдән соң егетнең рухи хәлендә гаҗәеп бер үзгәреш туды: ул җырлаучының кем булуы белән кызыксынмас  булды. Күрәсең, аның сүнеп бетмәгән аңы могҗиз абулуына – Таһирәнең кул сузымы гына җирдә җырлап торуына ышана алмады. Хәер, кем җырласа да барыбер түгелмени, тик җыр булсын, җыр туктамасын. Татар җыры, Таһирә җыры, туган ил җыры... Аһ, моңардан да кадерле һәм ләззәтле нәрсә булырга мөмкинме соң?
Кыз җырлавыннан кайчан туктады, каршыдагы эшелон кайчан тавыш-тынсыз гына кузгалып китте – егет моны сизмәде. Ул инде яңадан аңына килә алмады.
Поезд китте, ялгыз кабер торып калды…
Караңгы төндә каршы очраган эшелонның вагон ишегенә сөялеп, ялгызы гына моңаеп җырлаган кыз исә чыннан да бу егетнең сөйгәне Таһирә иде.

10 класс
Контроль диктант “Туган җир”   (Читательская грамотность)
Туган җирне сагыну дигән хис тә төрле дәрәҗәдә, төрлечә була икән. 
Менә син чит ил урамнарында ялгыз йөреп кара! Шагыйрь әйтмешли, син кем кадерлесе анда? Кинәт авырдың,ди. Докторга күренү өчен күпме доллар кирәк? Синең өчен анда беркем дә җавап бирми, син анда берәүгә дә кирәк түгел. Чит дөньяның иң эре башкаласында иң зур урамның уртасында син – ком бөртеге, син – нуль. Ватан дигән газиз җирне әнә шунда син бөтен нечкәлеге белән аңлый башлыйсың. Мин бу хисне күп тапкырлар дөньяның күп калаларында кичердем.
Чын сагыну үзен шунда танытты.
Һәркемнең үз бала чагы, үз шәһәре, үз авылы,үз чишмәләре, үз таулары бар. Һәркем дөньяда безнең шәһәрдән, авылдан,чишмәдән, таудан матур урын юк дип ышанып яши бирә.
Җир шарында алты кыйтга бар, алар һәрберсе үзенчә матур. Әмма иң матуры – син туган, син үскән җир.

Бирем. Текстның төп фикерен билгеләгез һәм раслагыз.
Татар теленнән  тест  (Читательская грамотность)
1 нче бүлек
	    (Текстны укыгыз һәм А1 – А11, В1 –В12 биремнәрен эшләгез.)


Интернет дус.
	1)“Бер керсәң, аннан аерыла алмыйсың”, - дип әйтәләр Интернет турында. 2)“Балалар кечкеннәдән Интернетта начарлыкка өйрәнәләр, әдәпсез булып үсәләр”, - дип тә әйтәләр. 3)Күзгә, хәтергә зыяны да – Интернетның тискәре сыйфатлары. 4)Әйе, килешәм, Интернетның зыянлы яклары күп.
	5)Күз алдыгызга китерегез: бөтен дөньяда Интернетны өзделәр, ди (...) 6)Әби-бабайларга бу үзен бик сиздермәс, ә менә калганнар үзләрен ике кулсыз кебек хис итәчәкләр.
7)Гаиләмдә Интернет бигрәк тә миңа кирәк.8) Дөнья яңалыкларын аннан беләм, дусларым белән аралашам, гзетага язмаларымны җибәрәм, кирәк-ярак әйберләргә дә аннан заказ бирәм.
	9)Интернеттан актив файдаланучы – сеңлем. 10)Иптәшләре белән аралашуын әйтеп тә торасы түгел. 11)Өй эшләрен әзерләү, берәр мәгълүматны эзләү, китапханәдә булмаган берәр әсәрне табып уку – барысына ярдәмгә Интернет килә. 12)Һәр укучының алган билгеләре андагы махсус электрон журналларда теркәлә, һәм аны әти-әниләр дә күзәтеп тора.
	13)Апама исә Интернет – эше буенча төп булышчы һәм киңәшче. 14)Исәп-хисап кәгазьләре, документлар белән эш Интернет аша гына алып барыла. 15)Әнием дә буш вакытында Интернет белән бик дус. 16)Анда хуҗабикәләр өчен киңәшләр дә, аш-су рецептлары да бик күп. 17)Әти өчен Интернет юл картасын карап алу, штрафларны һәм башка түләүләрне башкару өчен бик уңайлы.
	18)Кыскасы, Интернет – фән-техника казанышы. 19)Аралашу, белгечләр белән киңәшү, белем алу, эш табу, акча эшләү, килешүләр төзү, яңалыкларны белү, төрле түләүләр башкару, бүләкләр ясау – анда барысы да мөмкин. 20)Шулай булгач, Интернетның тскәре якларына караганда, уңайлары күбрәк түгелме?
	21)Интернет тормышыбызның бөтен тармакларына үтеп керде, һәм аның файдасы чиксез. 22)Хәзерге көндә интернет кибетләр, банклар, дәресләр бар. 23)Киләчәктә интернет хастаханәләр, интернет югары уку йортлары барлыкка килсә дә аптырамассың. 24)Уңайлы, файдалы һәм рәхәт бит!
	      Текст эчтәлегенә нигезләнеп, А1 – А11 биремнәрен үтәгез. А1 – А11 биремнәренә җавап 4 вариантта тәгъдим ителә, шуларның берсе генә дөрес. Дөрес җавапның номерын түгәрәккә алыгыз.



А1. Кайсы җөмлә түбәндәге сорауга җавап була ала?
Интернетның кайсы яклары файдалы?
1) Аралашу, белгечләр белән киңәшү, белем алу, эш табу, акча эшләү, килешүләр төзү, яңалыкларны белү, төрле түләүләр башкару, бүләкләр ясау – анда барысы да мөмкин.
2) “Балалар кечкенәдән Интернетта начарлыкка өйрәнәләр, әдәпсез булып үсәләр”,- дип тә әйтәләр.

3) Уңайлы, файдалы һәм рәхәт бит!
4) Әби-бабайларга бу үзен бик сиздермәс, ә менә калганнар үзләрен ике кулсыз кебек хис итәчәкләр.
А2. Хаталы билгеләмәне табыгыз.
1) БӨТЕН сүзендә икенче иҗектә килгән(Э) авазы (Ө)ләшеп әйтелә.
2) ЮЛ сүзендә авазлар һәм хәрефләр саны бертигез.
3) КИТАПХАНӘ сүзендә әйтелеш белән язылыш аерыла.
4) УКУЧЫНЫҢ сүзендә кулланылган сузыклар калынлыкта ярашалар.
А3. Яңгырау тартык авазлар гына кергән сүзне табыгыз.
1) сеңел
2) булышчы
3)Интернет
4) белем
А4. Хаталы сүзтезмәне табыгыз.
1) электрон журнал
2)юл картасысы
3) буш вакыт
4) өй эше
А5. МӘГЪЛҮМАТ сүзендә Ъ хәрефе ни өчен язылган?
1) һәмзә тартыгын белдерү өчен
2) иҗекне калынауту өчен
3) (г) авазын калынайту өчен
4) аеру билгесен белдерү өчен
А6. Парлы сүзне билгеләгез.
1) күз
2) файда
3) киңәшче
4) әби – бабай
А7. “Интернеттан актив файдаланучы – сеңлем.” Җөмләсенең дөрес тәрҗемәсен билгеләгез.
1) Твоя сестрёнка – активный пользователь Интернетом.
2) Его сестрёнка – активный пользователь Интернетом.
3) Моя сестрёнка - активный пользователь Интернетом.
4) Моя сестрёнка активно пользуется Интернетом.
А8. Юнәлеш килеше кушымчасы ярдәмендә бәйләнгән сүзтезмәне билгеләгез.
1) Интернетның сыйфатлары
2) газетага юллау
3) дуслар белән аралашу
4) берәр әсәр
А9. Эшләргә - фигыльнең төрен билгеләгез.
1) сыйфат фигыль
2) хәл фигыль
3) исем фигыль
4) инфинитив
А10. Дөнья яңалыклары сүзтезмәсенең дөрес тәрҗемәсен табыгыз.
1) местные новости

2) мировые новости
3) главные новости
4) жизненные новости
А11. Җөмләнең баш кисәкләрен табыгыз.
Исәп – хисап кәгазьләре, документлар белән эш Интернет аша гына алып барыла.
1) исәп – хисап кәгазьләре
2) документлар белән эш
3) Интернет аша гына алып барыла
4) эш алып барыла.
2 нче бүлек
	   В1 – В12 биремнәрен укылган текст нигезендә башкарыгыз. Җавапларны сүз (сүзтезмә) яки саннар белән языгыз.


В1. 3нче җөмләдән зарарлы сүзенә синоним булган берәмлекләрне табып языгыз.
Җавап:                                                                            .
В2. 20нче җөмләдән азрак сүзенә антоним булган берәмлекләрне табып языгыз.
Җавап:                                                                            .
В3. 7нче җөмләдән алмашлыкларны табып языгыз.
Җавап:                                                                             .
В4. 4нче җөмләдән сыйфатны табып языгыз.
Җавап:                                                                              . 
В5. 6-8 нче җөмләләр арасыннан тиңдәш кисәкләр булган җөмләләрнең номерын языгыз.
Җавап:                                                                             .
В6. 18-20 нче җөмләләр арасыннан сорау җөмләнең номерын языгыз.
Җавап:                                                                             .
В7. Аерымланган хәлгә бәйле куелган өтернең номерын языгыз.
“Бер керсәң, (1)аннан аерыла алмыйсың”, (2)- дип әйтәләр Интернет турында.
Җавап:                                                                           .
В8. 2-4 нче җөмләләр арасыннан туры сөйләмле җөмләнең номерын языгыз.
Җавап:                                                                           .
В9. 21нче җөмләдә ничә гади җөмлә бар? Җавапны сан белән языгыз.
Җавап:                                                                            .
В10. 11нче җөмләдән әйтелеше язылышына туры килмәгән сүзне табып языгыз.
Җавап:                                                                            .
В11. 5нче җөмләдә (...) тамгасы урынына кайсы тыныш билгесе куелырга тиеш? Җавапны сүз белән языгыз.
Җавап:                                                                               . 
В12. Тиңдәш кисәкләр арасына куелган тыныш билгесенең номерын языгыз.
Күзгә, (1) хәтергә зыяны да – (2) интернетның тискәре сыйфатлары. (3)
Җавап:                                                                           . 

11нче сыйныф.
Контроль диктант  “Туган як” (Читательская грамотность)
 Кеше күңеле өчен туган як кирəк. Еракка китсə, сагыныр өчен, балалыгына кайтыр өчен, дошман керсə, яклар өчен. Ерак җирлəрдə йөргəндə кеше читтəге матурлыкны  əнə шул үзенең туган ягы белəн чагыштыра. Туган ягы аңарга биеклеккə сикерү ноктасы, гүзəллек үрнəге булып хезмəт итə. Әлфия менə шушы гүзəллек үрнəген Дамирлар авылында тапты. Рухи яктан ул шушында туды. Кошларның сайравына, урманнарның серле шаулавына беренче тапкыр шушында сокланды. Кешелəргə сөйлəмəгəн  уй-хыялларын  җырчы усакларга, иркə юкəлəргə сөйлəде.  Табигать аны читкə  какмады, аңлады һəм серен бүлеште, тиле хыялларын хуплады. Кирəкмəгəн сораулар биреп йөдəтмəде.
 Әтисенең ду кубып китəргə җыенуын ишеткəч, Әлфиянең күз алдыннан əнə шулар үтте. Лəкин йөрəгендə кайнаган  кичерешлəрен сөйлəп бирə алмады. Әтисе аңардан ни өчен китəргə телəмəвен сорагач:
         — Минем монда дусларым бар!- дип кенə əйтə алды.
          Дуслар рəтенə ул шушы төбəкнең җирен, күген, күктə йөзгəн яшенле болытларын, урманда мəж килгəн кырмыскаларын, җырлый-җырлый бал ташучы умарта кортларын — һəммəсен кертə иде.  (130 сүз)    (Ф. Яруллиннан)
Бирем: Кеше күңеле өчен туган як кирəк. Бу җөмләне ничек аңлыйсыз? Тексттан һәм тормыштан мисаллар китереп дәлилләгез.
Татар теленнән  тест һәм биремнәр  (читательская грамотность)
1. Сүзләрне һәм җөмләләрне бәйли, алар арасында тезүле һәм ияртүле бәйләнеш барлыкка китерә:
А) бәйлекләр
Ә) бәйлек сүзләр
Б) теркәгечләр
В) дөрес җавап бирелмәгән
      2. Ясалма сүзләрдән генә торган рәтне табыгыз.
              А) фәнни, җиләкне, кибетче
              Ә) күзлек, уенчык, малай
              Б) әдәби, төрки, вәкиллек
              В) борынгы, торма, каеннар
     3. Ялгыш җавапны билгеләгез.
Синтетик бәйләүче чаралар-
А) бәйлек һәм бәйлек сүзләр
Ә) теркәгеч һәм теркәгеч сүзләр
Б) кушымчалар
В)янәшә тору
      4.    Төркемчәсе дөрес күрсәтелмәгән фигыльне билгеләгез.
              А) барасы-сыйфат фигыль
              Ә)бармас-шарт  фигыль
              Б) барсын-боерыкфигыль
              В) бармаска-инфинитив
5. Алмашлыкның килешен билгеләгез.
Аңа шушы китап кирәк.
А) юнәлеш килеше
Ә) иялек килеше
Б) төшем килеше
В) чыгыш килеше

Текстны укыгыз һәм 6-11 нче биремнәрне  эшләгез.
(1) 1992 нче елдан бирле республиканың рәсми исеме-Татарстан Республикасы.(2) Татарстанның Конституциясе 1992 нче елда кабул ителде.(3) Конституция нигезендә Татарстанда ике тел-татар һәм рус телләре-дәүләт телләре булып санала.(4) Бүгенге көндә Татарстан-зур сәяси, икътисади, фәнни, мәдәни үзәк.(5) Республикабызда дөньякүләм танылган театрлар, музейлар, югары уку йортлары эшли.(6) Биредә ел саен Нуриев исемендәге халыкара балет фестивале, Шаляпин исемендәге халыкара опера фестивале үткәрелә.           (Вакытлы матбугаттан)
6. 5 нче җөмләдән кушма исемне табып языгыз.
7. 1 нче җөмләдән сыйфатны табып языгыз.
8. Гади дәрәҗәдәге сыйфат булган җөмләләрнең санын билгеләгез.
9. Тезмә сан булган җөмләләрнең санын билгеләгез.
10. 6 нчы җөмләдән нисби сыйфатны табып языгыз.
11. Текстка таянып, кечкенә(10-12 җөмлә) сочинение языгыз.

Критерии оценивания письменных работ по татарскому языку.

Контрольный и обучающий диктант – одна из основных форм проверки орфографической и пунктуационной грамотности.
Для диктантов целесообразно использовать связные тексты, которые должны отвечать нормам современного литературного языка, быть доступными по содержанию учащимся данного класса.
Объем диктанта устанавливается: 
-для 5 класса – 55-60 слов;
-для 6 класса – 65-70 слов;
-для 7 класса – 80-90 слов;
 -для 8 класса – 100-110 слов;
-для 9 – класса - 120-125 слов. (При подсчете слов учитываются как самостоятельные, так и служебные слова.) 

Контрольный словарный диктант проверяет усвоение слов с непроверяемыми и труднопроверяемыми орфограммами. Он может состоять из следующего количества слов: 
-для 5 класса – 15-20 слов;
-для 6 класса – 20-25 слов;
-для 7 класса - 25-30 слов;
-для 8 класса – 30-35слов, 
-для 9 класса – 35-40 слов.

В диктантах должно быть в 5 классе – не более 5 слов, в 6-7 классах – не более 7 слов, в 8-9 классах – не более 10 различных слов с непроверяемыми и труднопроверяемыми написаниями, правописанию которых ученики специально обучались.
До конца первой четверти (а в 5 классе – до конца первого полугодия) сохраняется объем текста, рекомендованный для предыдущего класса.

При оценке диктанта исправляются, но не учитываются орфографические и пунктуационные ошибки:
1) в переносе слов; 
2) на правила, которые не включены в школьную программу; 
3) на еще не изученные правила; 
4) в словах с непроверяемыми написаниями, над которыми не проводилась специальная работа; 
5) в передаче авторской пунктуации. 
Необходимо учитывать также повторяемость и однотипность ошибок. Если ошибка повторяется в одном и том же слове или в корне однокоренных слов, то она считается за одну ошибку. Первые три однотипные ошибки считаются за одну ошибку, каждая следующая подобная ошибка учитывается как самостоятельная.

Примечание. Если в одном непроверяемом слове допущены 2 и более ошибок, то все они считаются за одну ошибку.
При наличии в контрольном диктанте более 5 поправок (исправление неверного написания на верное) оценка снижается на 1 балл. Отличная оценка не выставляется при наличии 3-х и более исправлений.
Диктант оценивается одной отметкой. 

Оценка «5» выставляется за безошибочную работу, а также при наличии в ней одной негрубой орфографической или одной негрубой пунктуационной ошибки. 

Оценка «4» выставляется при наличии в диктанте двух орфографических и двух пунктуационных ошибок, или 1 орфографической и 3-х пунктуационных ошибок или 4-х пунктуационных ошибок при отсутствии орфографических ошибок. Оценка «4» может выставляться при 3-х орфографических ошибках, если среди них есть однотипные. 

Оценка «3» выставляется за диктант, в котором допущены 4 орфографические и 4 пунктуационные ошибки или 3 орфографические и 5 пунктуационных ошибок или 7 пунктуационных ошибок при отсутствии орфографических ошибок. В 4 классе допускается выставление оценки «3» за диктант при 5 орфографических и 4-х пунктуационных ошибках. Оценка «3» может быть поставлена также при наличии 6 орфографических и 6 пунктуационных ошибок, если среди тех и других имеются однотипные и негрубые ошибки. 

Оценка «2» выставляется за диктант, в котором допущено до 7 орфографических и 7 пунктуационных ошибок, или 6 орфографических и 8 пунктуационных ошибок, или 5 орфографических и 9 пунктуационных ошибок, или 8 орфографических и 6 пунктуационных ошибок.
При некоторой вариативности количества ошибок, учитываемых при выставлении оценки за диктант, следует принимать во внимание предел, превышение которого не позволяет выставлять данную оценку. Таким пределом является для оценки «4» 2 орфографические ошибки, для оценки «3» - 4 орфографические ошибки (для 5 класса – 5 орфографических ошибок), для оценки «2» - 7 орфографических ошибок.
В комплексной контрольной работе, состоящей из диктанта и дополнительного (фонетического, лексического, орфографического, грамматического) задания, выставляются 2 оценки за каждый вид работы.
При оценке выполнения дополнительных заданий рекомендуется руководствоваться следующим:
Оценка «5» ставится, если ученик выполнил все задания верно. 
Оценка «4» ставится, если ученик выполнил правильно не менее ¾ задания. 
Оценка «3» ставится за работу, в которой правильно выполнено не менее половины заданий.
 Оценка «2» ставится за работу, в которой не выполнено более половины 
Примечание. Орфографические и пунктуационные ошибки, допущенные при выполнении дополнительных заданий, учитываются при выведении оценки за диктант.
При оценке контрольного словарного диктанта рекомендуется руководствоваться следующим: 

Оценка «5» ставится за диктант, в котором нет ошибок. 
Оценка «4» ставится за диктант, в котором ученик допустил 1-2 ошибки. 
Оценка «3» ставится за диктант, в котором допущено 3-4 ошибки. 
Оценка «2» ставится за диктант, в котором допущено до 7 ошибок. 

Оценка сочинений и изложений
Сочинения и изложения – основные формы проверки умения правильно и последовательно излагать мысли, уровня речевой подготовки учащихся.
Сочинения и изложения в 5-9 классах проводятся в соответствии с требованиями раздела программы «Развития навыков связной речи»

.Примерный объем текста для подробного изложения:
- в 5 классе – 70-110 слов;
- в 6 классе – 140-160 слов;
 -в 7 классе – 190-230;
- в 8 классе – 270-310;
- в 9 классе – 350-370 слов.

